Document ID: /roh_data/filtered/fineweb-2-filterrobots_roh.jsonl.gz/21115

Sco quai ch’il nov possessur scriva a las medias, vul el malgrà in temp difficil per la hotellaria far tut il pussaivel che manaschis existents na stoppian betg serrar e survegnian uschia in futur persistent. Cumprà ha Oliver Bühler sper il hotel Danilo era ina chamona da skiunzs a Radons che porscha plaz a radund 25 persunas.
Direcziun dal hotel Arlos maina ussa era il Danilo
La direcziun dal hotel Danilo surpiglian Cornelia e José Diaz-Demarmels che mainan gia il hotel Arlos a Savognin. Il possessur dal hotel, Oliver Bühler, ha fundà duas societads d’aczias: la «Cjo SA» (immobiglia) e la «Cjoo SA» (manaschi dal hotel). A lunga vista saja previs ch’il pèr che gestiuneschia il Danilo possia surpigliar era las duas societads d’aczias.
Avegnir dal hotel Pianta anc intschert
Betg part dal pachet d’investiziun da Oliver Bühler fa il hotel Pianta che sa chatta vis-à-vis il hotel Danilo. Il hotel Pianta resta vinavant en il possess da la famiglia Klee-Pianta. La famiglia saja il mument vid examinar aifer la famiglia, tge soluziun per l’avegnir che saja la meglra.